2003-ban lehetőséget kapott a Formula–1-es világbajnokságon is. A Minardi csapatától távozó Justin Wilson helyére ülhetett be az idény utolsó öt futamára. Mivel a szezon alatt teszttilalom volt életben, a Minardi engedélyt kért valamennyi csapattól arra, hogy Nicolas megismerkedhessen a versenyautóval. Egy a fioranoi pályán tartott külön teszten 310 kilométert tett meg, mielőtt részt vett volna a német nagydíjon. Első versenyén tizenkettedik lett, de célba ért az ezt követő négy futamon is. Pontot egy alkalommal sem szerzett, és a következő évre nem kapott szerződést. 2005-ben a Jordan tesztpilótája volt.